**Greit å vite:** Vi fødte 51.480 barn i fjor. 26.445 gutter og 25.035 jenter. Det såkalte fruktbarhets-tallet er 1,41 i Norge. Tallet er et mål på hvor mange barn en kvinne får i løpet av livet i gjennoms-snitt. Enkelt forklart kan du si at hver kvinne får 1,41 barn. Mens i 2012 fikk hver kvinne 1,85 barn.

| **Når jeg leser …** | **da betyr det …** |
| --- | --- |
| barn, et | et avkom etter mennesker (første ledd) |
| bære-kraftig | det som ikke ødelegger for framtidige generasjoner |
| det går an | det er mulig |
| føde, å | å sette (et barn) til verden |
| fertilitet, en | en evne til å få barn |
| like-stilling, en | her: at kvinner og menn har like muligheter |
| norm, en | en regel som er anerkjent, noe man retter seg etter |
| over-befolket | for mye mennesker på ett sted |
| sæd-celle, en | en kjønns-celle fra mann |
| støttende | den som gir støtte og hjelp |
| Skandinavia | geografisk område med Norge, Sverige og Danmark |
| søsken-flokk, en | en gruppe barn med samme foreldre (begge eller én) |
| trend, en | her: det som utvikler seg i en bestemt retning over tid |
| tvilsomt | lite trolig |
| ufrivillig | uten å ville det, det mot-satte av det du ønsker |
| velge, å | her: å avgjøre, å bestemme seg for |

615 – Hvorfor får vi færre barn?

 Klar Tale nr. 14 / 2023

Årsakene til at vi får færre barn er flere. Økonomi kan være én årsak. En studie viste at billigere barnehage og lettelser i skatten kunne gitt oss flere barn.

Verden har kanskje nok mennesker. Men færre barn i Norge skaper likevel noen bekymringer. Befolkningen vår blir eldre. Færre blir født enn de som dør. Stadig flere av oss er derfor over 70 år gamle.

Vi trenger personer som kan jobbe. Slik at vi holder i gang samfunnet. De eldre trenger også stell. Tidligere stats-minister Erna Solberg ba oss føde flere barn. Men det har ikke hjulpet. Aldri før har vi vært så lite fruktbare som nå.

Trenden er lik i resten av Norden. Men svenskene og danskene føder litt flere barn enn oss. I Finland får de bare 1,32 barn per kvinne.

Norge er altså en del av en internasjonal utvikling.

Kilde: SSB

# Spørsmål:

# 1: Hvor mange barn fikk vi per kvinne i 2022 (Norge)?

# Svar:

# 2: Hva viste tallene i 2012?

Svar:

# 3: Hvorfor velger Linn Sofie Sæther bort barn?

# Svar:

4: Hvor mange barn får de i Oslo?

# Svar:

# 5: Hvem ba oss føde flere barn? Svar:

#

# 6: Hvem er Sara Cools?

# Svar:

#

# 7: Kan du nevne noen årsaker til at vi får færre barn?Svar:

8: Hva sier noen eldre folk til Linn Sofie?

Svar:

**Oppgave: Sett ordene på rett sted i teksten**

på

strever

tall

fertilitet

i

barn

ufrivillig

føde

sæd

ikke

 Barn i verden

Vi må \_ \_ \_ \_ rundt 2,1 barn per kvinne for at verdens skal ha like mange mennesker. Hvis \_ \_ \_ \_, blir vi færre folk \_ \_ kloden.

Tall fra FN viser at kvinner i Sør-Korea føder færrest \_ \_ \_ \_. Under ett barn per kvinne. På topp er Niger med hele 6,7 barn per kvinne.

Vi snakker om fruktbar-het i verden. Eller \_ \_ \_ \_ \_ \_ \_ \_ \_. Siden 1950-tallet har vi fått færre barn \_ verden. Der er store variasjoner. Også Norge er en del av trenden.

Noen mennesker har veldig lyst på barn. Men likevel \_ \_ \_ \_ \_ \_ \_ de med å få det til. Vi kaller det \_ \_ \_ \_ \_ \_ \_ \_ \_ \_ barnløs-het. Én av seks rammes av dette i verden, ifølge \_ \_ \_ \_ fra WHO. Vanlige årsaker er forstyrrelser i egg-løsning, skader i egg-lederne, høy alder hos kvinnen eller redusert kvalitet på \_ \_ \_-celler.

Kilder: NTB, Snl.no, FN, WHO

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.